open-index/open-wikipedia-markdown huggingface dataset:
Ιωάννης Τσίτσιος

Ο **Ιωάννης Τσίτσιος** ή **καπετάν Βλάχος** ήταν Μακεδονομάχος, οπλαρχηγός από την Έδεσσα.

## Βιογραφικά στοιχεία

Ο Ιωάννης Τσίτσιος γεννήθηκε στα τέλη του 19ου αιώνα στην Έδεσσα. Συνεργάστηκε με διάφορα Ελληνικά ένοπλα σώματα ως οπλαρχηγός δικής του ομάδας στις περιοχές της Έδεσσας και Αλμωπίας. Η συμβολή του ήταν ιδιαίτερα σημαντική κατά το Μακεδονικό Αγώνα. Σκοτώθηκε στην Έδεσσα πριν την επανάσταση των Νεότουρκων το 1908.

Τον Ιούνιο του 1967, η προτομή του ανεγέρθηκε στο κέντρο της Έδεσσας (στο πάρκο της οδού Στουγιαννάκη). Λόγω αναπλάσεων στην πλατεία όμως, η προτομή αποσύρθηκε το 2008, χωρίς να έχει αποφασιστεί ακόμα η νέα θέση της.

## Αναφορές
* Επετηρίς Αγωνιστών Μακεδονικού Αγώνος 1903-1909, αύξων αριθμός 4316
* Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σ. 127
* Μακεδονομάχοι εναντίον φαλαινών, Η καθημερινή Έδεσσα
* Ο εμφύλιος των προτομών, Ιός της Ελευθεροτυπίας, 26 Νοεμβρίου 2000

Κατηγορία:Μακεδονομάχοι
Καμπρέρα

Η **Καμπρέρα** (, , ) είναι ισπανικό νησί της Μεσογείου που ανήκει στο συγκρότημα των Βαλεαρίδων νήσων. Βρίσκεται νότια της Μαγιόρκας και ανήκει διοικητικά σε αυτήν, ενώ αποτελεί και Εθνικό Πάρκο. 

Έχει έκταση 15,7 τ. χλμ. και το υψηλότερο σημείο του είναι η κορυφή Να Πικαμόσκες (καταλανικά: Na Picamosques) με υψόμετρο 173 μέτρα. Το νησί δεν κατοικείται.

## Φωτοθήκη

Αρχείο:2017.10-458-119ap Cabrera Island(Balearic Islands),ES sat07oct2017-1739h(UTC+2).jpg|Αεροφωτογραφία του νησιού. (1)
Αρχείο:Archipiélago de Cabrera.jpg|Αεροφωτογραφία του νησιού. (2)
Αρχείο:Castillo de Cabrera.JPG|Το κάστρο της Καμπέρα.


Κατηγορία:Βαλεαρίδες Νήσοι
Τζίλιο

Το **Τζίλιο** () είναι το δεύτερο μεγαλύτερο νησί του Τοσκανικού αρχιπελάγους μετά την νήσο Έλβα. Έχει έκταση 23,8 τ. χλμ. και πληθυσμό 1.458 κατοίκους. Πρωτεύουσα του νησιού είναι το Τζίλιο Καστέλο.

Στις 13 Ιανουαρίου 2012 το κρουαζιερόπλοιο *[[Costa Concordia]]* προσάραξε κοντά στο νησί, πήρε κλίση και βυθίστηκε μερικώς, με αποτέλεσμα το θάνατο 32 ανθρώπων.

Τζίλιο
Σαντ Αντίοκο

Το **Σαντ' Αντίοκο** (, στη διάλεκτο της Σαρδηνίας: *Isula 'e Sàntu Antiògu*) είναι Δήμος και νησί, ενσωματώθηκε στην Επαρχία της Νότιας Σαρδηνίας στη νοτιοδυτική Σαρδηνία (2016) από την Επαρχία του Καρμπόνια-Ιγκλέσιας. Αποτελεί το τέταρτο μεγαλύτερο Ιταλικό νησί μετά τη Σικελία, τη Σαρδηνία και την Έλβα και το μεγαλύτερο του αρχιπελάγους Σούλτσις. Το νησί έχει έκταση 109 τ.χλμ. και πληθυσμό 11.730 κατοίκους. Στην ίδια θέση βρισκόντουσαν οι αρχαίοι Σολκοί που αποτελούσαν τη δεύτερη μεγαλύτερη πόλη της Σαρδηνίας στην αρχαιότητα. Το νησί βρίσκεται σε απόσταση 87 χιλιόμετρα από την πρωτεύουσα της Σαρδηνίας Κάλιαρι και χωρίζεται σε δύο Δήμους : τον Δήμο του Σαντ' Αντίοκο και τον Δήμο της Καλασέτα. Υπάρχει έντονη τουριστική κίνηση με πολλές παραλίες τόσο αμμώδεις όσο και βραχώδεις και στους δυο δήμους.

## Αρχαιότητα

Το νησί του Σαντ' Αντίοκο κατοικείται από την 5η χιλιετία π.Χ., βρέθηκε οικισμός αγροτικός και αλιευτικός με τάφους εκείνης της περιόδου, βρέθηκαν επιπλέον πολλά Νουράγκι κάτι που δείχνει ότι ήταν ένα από τα επίκεντρα του πολιτισμού. Τον 8ο αιώνα π.Χ. οι Φοίνικες ίδρυσαν έναν νέο οικισμό με το όνομα Σολκοί, οι ανασκαφές ανακάλυψαν μία Νεκρόπολη. Η Καρχηδόνα κατέλαβε αργότερα την περιοχή (6ος αιώνας π.Χ.), βρέθηκε μία νέα Νεκρόπολη εκείνης της εποχής. Τον 2ο αιώνα π.Χ. το νησί πέρασε στη Ρωμαϊκή Δημοκρατία που κατασκεύασε έναν τεχνητό Ισθμό για να την ενώσει με τη Σαρδηνία. Όταν ξέσπασε εμφύλιος πόλεμος ανάμεσα στον Ιούλιο Καίσαρα και τον Πομπήιο υποστήριξε τον Πομπήιο, ο Καίσαρας την τιμώρησε σκληρά μετά από τη νίκη του. Στη Ρωμαϊκή αυτοκρατορία πήρε το όνομα *"Πλαμπαρία"* χάρη στις καταθέσεις Μολύβδου στην περιοχή.

## Νεώτερα χρόνια

Το σημερινό όνομα έδωσε στην πόλη ο Άγιος Αντίοχος των Σολκών που βρήκε μαρτυρικό θάνατο (125). Όταν έπεσε η Δυτική Ρωμαϊκή Αυτοκρατορία κατέλαβε το νησί η Βυζαντινή αυτοκρατορία που έκτισε ένα κάστρο. Οι Σαρακηνοί ξεκίνησαν τις επιδρομές (8ος αιώνας), οι κάτοικοι εγκατέλειψαν το νησάκι και μετανάστευσαν στο εσωτερικό για προστασία, παρέμεινε ωστόσο σημαντικός τόπος λατρείας του Αγίου Αντιόχου. Μια νέα εγκατάσταση ιδρύθηκε από τον Δικαστή του Κάλιαρι (835) αλλά ερημώθηκε ξανά όταν έπεσε η Δικαιοδοσία. Το νησάκι πέρασε στο Βασίλειο της Σαρδηνίας (1234), αργότερα διεκδικήθηκε από τον αρχιεπίσκοπο του Κάλιαρι (1503) και τα Τάγματα του Αγίου Μαυρικίου και του Λαζάρου (1758). Τον 18ο αιώνα το Σαντ' Αντίοκο εποικίστηκε ξανά με 38 σπίτια, 15 εργαστήρια και 164 καλύβες, σύνολο 450 κάτοικοι. 
Την άνοιξη του 1793 η Σαντ' Αντίοκο κατελήφθη από τα Γαλλικά στρατεύματα και οι κάτοικοι απαλλάχτηκαν από τους εκκλησιαστικούς φόρους. Η τελευταία επίθεση από πειρατές από τη Νότια Αφρική έγινε το 1815, την ίδια χρονιά μεταφέρθηκαν τα οστά του πολιούχου Αγίου Αντιόχου στον Καθεδρικό ναό της Σαντ' Αντίοκο.

## Παραπομπές
 		


## Πηγές

*Bernardini, Paolo (2015), "Sulky/Sulcis", Der Neue Pauly, Supplement II, Band 10, Stuttgart: J.B. Metzlersche. (Στα Γερμανικά)

## Εξωτερικοί σύνδεσμοι

*Σαντ' Αντίοκο
*Άγιος Αντίοχος

Σαντ Αντίοκο
Σαντ Αντίοκο
Σημείο στίξης

**Σημεία στίξης** λέμε τα σύμβολα-σημάδια που βάζουμε ανάμεσα στις λέξεις και μας διευκολύνουν στην ανάγνωση. Δείχνουν δηλαδή πώς διαβάζεται ένα κείμενο (επιτονισμός), πού και πόσο γίνεται διακοπή κάθε φορά, τι αίσθημα εκφράζεται και τι ακριβώς θέλει να πει ο γράφων. 

## Σημεία στίξης στην ελληνική γλώσσα
Τα σημεία στίξης στην ελληνική γλώσσα είναι έντεκα:

* τελεία. Μπαίνει στο τέλος μιας φράσης που έχει ολοκληρωμένο νόημα για να σταματήσει η φωνή μας.
* άνω τελεία. Χρησιμεύει για να χωρίσει μέσα στη φράση δύο μέρη, από τα οποία το δεύτερο επεξηγεί το πρώτο.
* κόμμα. Δείχνει πού να κάνουμε μικρή παύση.
* ερωτηματικό. Μπαίνει στο τέλος μιας ερωτηματικής πρότασης.
* θαυμαστικό. Μπαίνει μετά από επιφωνήματα ή φράσεις που εκφράζουν χαρά, λύπη, θαυμασμό, φόβο, πόνο κ.λπ. 
* διπλή τελεία (ή «άνω και κάτω τελεία»). Μπαίνει όταν παρατίθενται τα λόγια κάποιου κατά λέξη, όταν παρατίθενται παροιμίες ή γνωμικά, όταν απαριθμούνται πράγματα ή όταν θέλουμε να εξηγήσουμε κάτι. 
* παρένθεση. Σημειώνεται για να κλειστεί μέσα της μια λέξη ή φράση που εξηγεί το νόημα της πρότασης είτε μπαίνει στο τέλος μιας φράσης έχοντας το όνομα αυτού που το είπε.
* αποσιωπητικά. Χρησιμοποιούνται όταν θέλουμε να αποσιωπήσουμε κάτι ή να δηλώσουμε ότι η φράση μένει κομμένη, ατέλειωτη. 
* παύλα. Χρησιμοποιείται εντός διαλόγου, ώστε να φανεί ότι αλλάζει πρόσωπο. 
* διπλή παύλα. Χρησιμοποιείται όπως και η παρένθεση, αλλά σ' αυτή την περίπτωση η πληροφορία θεωρείται πιο σημαντική.
* εισαγωγικά. Χρησιμοποιούνται όταν επιθυμούμε να παραθέσουμε τα λόγια κάποιου τρίτου κατά λέξη, όταν παρατίθενται παροιμίες ή γνωμικά ή όταν αναφέρονται τίτλοι βιβλίων, έργων κ.λπ.

## Εξωτερικοί σύνδεσμοι
* Κουτρούλης Μπάμπης Γ., Βασικές οδηγίες για τη χρήση των σημείων στίξης.


Κατηγορία:Γραμματική
Κατηγορία:Σύμβολα
Μη σπρώχνεις, έρχομαι (ταινία)

**Μη Σπρώχνεις, Έρχομαι** (αγγλικά: *Due Date*) είναι ο τίτλος αμερικανικής κωμικής ταινίας παραγωγής 2010 σε σκηνοθεσία Τοντ Φίλιπς. Πρωταγωνιστούν ο Ρόμπερτ Ντάουνι Τζούνιορ και ο Ελληνοαμερικανός Ζακ Γαλιφιανάκης που έγινε γνωστός στο ελληνικό κοινό από την κωμωδία *[[The Hangover]]* του 2009, την οποία είχε επίσης σκηνοθετήσει ο Τοντ Φίλιπς.

Το σενάριο έχει γράψει ο Τοντ Φίλιπς μαζί με τους Άλαν Ρ. Κοέν, Άλαν Φριντλαντ και Άνταμ Ζτίκιελ και τα γυρίσματα έγιναν στο Νέο Μεξικό, στην Ατλάντα και στην Τζόρτζια.

## Πλοκή
Ο Πίτερ Χάιμαν (Ρόμπερτ Ντάουνι Τζούνιορ) πρόκειται να γίνει πατέρας σε πέντε ημέρες. Καθώς σπεύδει να προλάβει την πτήση της επιστροφής από την Ατλάντα για να είναι στο πλευρό της συζύγου του στη γέννα, θα συναντήσει τυχαία έναν επίδοξο νέο ηθοποιό, τον Ίθαν Τρέμπλεϊ (Ζακ Γαλιφιανάκης).

Ο Πίτερ θα αναγκαστεί να ταξιδέψει οδικώς με τον Ίθαν, διασχίζοντας ουσιαστικά ολόκληρη τη χώρα. Το αποτέλεσμα της περιπέτειάς τους θα είναι ένας σωρός διαλυμένα αυτοκίνητα, δεκάδες κατεστραμμένες φιλίες και η απώλεια των τελευταίων ψηγμάτων ψυχραιμίας του Πίτερ.

## Ηθοποιοί και Χαρακτήρες
* Ρόμπερτ Ντάουνι Τζούνιορ στο ρόλο του *Πίτερ Χάιμαν*
* Ζακ Γαλιφιανάκης στο ρόλο του *Ίθαν Τρεμπλέι / Ίθαν Τσέις*
* Μισέλ Μόιναχαν στο ρόλο της *Σάρα Χάιμαν*
* Τζούλιετ Λιούις στο ρόλο της *Χάιντι*
* Τζέιμι Φοξ στο ρόλο του *Ντάριλ*

## Κριτικές
* To *Μη σπρώχνεις, έρχομαι* είναι μια σύγχρονη εκδοχή της εκκεντρικής κωμωδίας (*[http://www.dallasnews.com/sharedcontent/dws/ent/movies/reviews/stories/110410dngdduedate.1d5d682.html Dallas Morning News] *)
* Με το *Μη σπρώχνεις, έρχομαι* ο Τοντ Φίλιπς τελειοποιεί την κωμική φόρμουλα που έκανε το *[[The Hangover]]* τεράστια επιτυχία το 2009 (*[http://www.washingtonpost.com/gog/movies/due-date,1158813/critic-review.html Washington Post] *)
* Σταύρος Γανωτής, Cine.gr
*Άρης Λεχουρίτης, myFilm.gr

## Box Office
* Προϋπολογισμός: 65.000.000 δολάρια
* Θέση ανοίγματος: 2η
* Πρεμιέρα (άνοιγμα τριημέρου): 32.600.000 δολάρια
* Εισπράξεις στην Αμερική: 100.500.000 δολάρια
* Εισπράξεις στην Ελλάδα: 179.069 εισιτήρια
* Παγκόσμιες εισπράξεις: 211.700.000 δολάρια 

## Παραπομπές


## Εξωτερικοί σύνδεσμοι
* Επίσημο website
* Μη Σπρώχνεις, Έρχομαι στο IMDB

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2010
Κατηγορία:Ταινίες παραγωγής Warner Bros.
Κατηγορία:Αγγλόφωνες ταινίες
Κατηγορία:Αμερικανικές buddy ταινίες
Κατηγορία:Κωμικές buddy ταινίες
Κατηγορία:Αμερικανικές screwball κωμικές ταινίες
Κατηγορία:Ταινίες γυρισμένες στο Νέο Μεξικό
Κατηγορία:Ταινίες με μουσική σύνθεση Κρίστοφ Μπεκ
Κατηγορία:Ταινίες παραγωγής Legendary Pictures
Ιωάννης Χρυσολωράς

Ο **Ιωάννης Χρυσολωράς** ήταν Έλληνας λόγιος του 15ου αιώνα.

## Βιογραφία
Ήταν ανιψιός και μαθητής του Εμμανουήλ Χρυσολωρά, σπούδασε στον θείο του στην Κωνσταντινούπολη όπου αργότερα δίδαξε και ο ίδιος και μάλιστα πολλούς Ιταλούς. Είχε πάει στην Ιταλία, προ της αλώσεως, μαζί με τον θείο του και δίδαξαν στην Ελληνική γλώσσα σε πολλές πόλεις. Εξυμνήθηκε σε πολλές επιστολές Ιταλών λογίων ως «dostissimus» και «prudentissimus hac aetate homo et vere patruo Manuele dignissimus». 

Παντρεύτηκε στην Πίζα, την Μανφρέντλα Ντόρια, κόρη του Ιλάριο Ντόρια και της Ζαμπίας Παλαιολογίνας, νόθας κόρης του αυτοκράτορα Μανουήλ Β΄ Παλαιολόγου. Μία τους κόρη, η Θεοδώρα, παντρεύτηκε τον Φραγκίσκο Φίλελφο.

## Παραπομπές


Κατηγορία:Έλληνες λόγιοι του 15ου αιώνα
Κατηγορία:Βυζαντινοί του 15ου αιώνα
Φραγκίσκος Φίλελφος

Ο **Φραγκίσκος Φίλελφος** (1398-1481) ήταν Ιταλός λόγιος του 15ου αιώνα. 
## Βιογραφία
Γεννήθηκε το 1398 στην Πικεντία της Ιταλίας. Σπούδασε στην Πάδοβα έχοντας δάσκαλο τον λόγιο δάσκαλο της ρητορικής και ηθικής φιλοσοφίας Γασπαρίνο Βαρζίζα. Πήγε στην Βενετία και δίδαξε επί δύο έτη και απόκτησε τέτοια φήμη, ώστε η δημοκρατία τον τίμησε με τον τίτλο του «civis venetus» και τον απέστειλε στην Κωνσταντινούπολη ως γραμματέα. 

Εκεί διετέλεσε επί δύο χρόνια γραμματέας και επί πέντε χρόνια γραμματέας και σύμβουλος του αυτοκράτορα Ιωάννη. Επέστρεψε στην Βενετία φέρνοντας μαζί του πολλά πολύτιμα και σπάνια χειρόγραφα. Στην Κωνσταντινούπολη σπούδασε στον Ιωάννη Χρυσολωρά και αργότερα στον Χρυσοκόκκη, και διακρίθηκε για την καθαρή και δόκιμη Αττική γλώσσα του. Διακρίθηκε για την γνώση της ελληνικής φιλολογίας και διέπρεψε για την εκμάθηση της ελληνικής γλώσσας. 

Δίδαξε σε πολλές πόλεις της Ιταλίας και στην λοιπή Ευρώπη. Για αυτούς τους λόγους ο βίος του σκιαγραφείται μαζί με τους άλλους Έλληνες λογίους. Ο βίος του γίνεται γνωστός από τις διάφορες επιστολές, στις οποίες αυτοβιογραφείται με πολύ αυταρέσκεια και υπερβολές, τις οποίες οι ιστορικοί και κριτικοί με πολύ δισταγμό αποδέχονται. Ο Διόδοτος στην βιογραφία του Άλδου Μανούτσιου λέει ότι ο περιώνυμος Φραγκίσκος Φίλελφος κατέχει μια μεγάλη θέση στην ιστορία του Ελληνισμού στην Ιταλία.

Το 1454 διακηρύσσει σε επιστολές του προς τον σουλτάνο τις ελπίδες του για τον εκχριστιανισμό του Πορθητή και για την ενδεχόμενη πολιτική συνεργασία της χριστιανικής Δύσης με τη μουσουλμανική Ανατολή. Ωστόσο μια προσεκτική μελέτη της ζωής του και των φιλοτουρκικών του κειμένων δείχνει πως «αποσκοπούσε περισσότερο στην απελευθέρωση συγγενικών του προσώπων παρά στον πραγματικό προσηλυτισμό του Μεχμέτ Β΄»
Επίσης προγενέστερα και μεταγενέστερα κείμενά του (επιστολές, λόγοι), καθώς και όλη του η ζωή, δείχνουν πως ήταν ένας σταθερός θιασώτης των αντιτουρκικών σταυροφοριών αλλά και προστάτης των Ελλήνων φυγάδων της Ιταλίας

## Παραπομπές


## Πηγές
* 

Κατηγορία:Έλληνες λόγιοι του 15ου αιώνα
758 Μανκουνία

Η **Μανκουνία (Mancunia)** είναι ένας μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,265. Ανακαλύφθηκε το 1912 από τον Νοτιοαφρικανό αγγλικής καταγωγής αστρονόμο Χάρρυ Έντγουιν Γουντ, που παρατηρούσε από το Γιοχάνεσμπουργκ, και πήρε το όνομά της από την αγγλική πόλη Μάντσεστερ.

## Φυσικά χαρακτηριστικά
Η μέση διάμετρος της Μανκουνίας εκτιμάται σε 85,48 χιλιόμετρα. Ο φασματικός τύπος της είναι **X**, ενώ το άλβεδό της είναι 0,1317. Η Μανκουνία περιστρέφεται γύρω από τον εαυτό της μία φορά κάθε 6 ώρες και 54 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μανκουνια
Γεώργιος Γρηγορόπουλος

Ο **Γεώργιος Γρηγορόπουλος** ήταν βυζαντινός βιβλιογράφος του 15ου αιώνα. 
## Βιογραφία
Γεννήθηκε στην Κρήτη. Στην βιβλιοθήκη της Γαλλίας σώζονται δύο χειρόγραφα, από τα οποία το ένα περιέχει την Βατραχομυομαχία, την Ιλιάδα του Ομήρου και τα χρυσά έπη του Πυθαγόρα, το δε άλλο τα σχόλια της Γένεσης διακοσμημένα με ερυθρή βυζαντινή τέχνη.

## Πηγές
* 

Κατηγορία:Έλληνες βιβλιογράφοι
Άγγελος Βενιζέλος

Ο **Άγγελος Βενιζέλος** ήταν Έλληνας λόγιος του 17ου αιώνα.
## Βιογραφία
Γεννήθηκε στην Αθήνα και αποδήμησε στην Ιταλία για να εκπαιδευτεί. Τελείωσε τις σπουδές του και διορίστηκε διδάσκαλος στο Ελληνικό Φροντιστήριο στη Βενετία, όπου δίδαξε πέντε χρόνια από το 1634 ως το 1639. Αποχώρησε από την διδασκαλία και αφοσιώθηκε στην συγγραφή θεολογικών και φιλοσοφικών πραγματειών.
 
## Πηγές
* 

Κατηγορία:Έλληνες λόγιοι του 17ου αιώνα
Κατηγορία:Ορθόδοξοι λόγιοι
Ανδρέας Τραπεζούντιος

Ο **Ανδρέας Τραπεζούντιος** (1395-1472) ήταν Έλληνας λόγιος του 15ου αιώνα.
## Βιογραφία
Πατέρας του ήταν ο επίσης λόγιος Γεώργιος. Αν και είχε μικρή παιδεία διορίστηκε από τον Ευγένιο Πάπα αντιγραφέας του πατέρα του και γραμματέας του Πάπα. Έγραψε υπεράσπιση του πατέρα του κατά του Θ. Γαζή. Μετά τον θάνατο του πατέρα του εξέδωσε μεγάλη σύνταξη του Πτολεμαίου που βρήκε με προλεγόμενα. 

## Πηγές
* 

Κατηγορία:Έλληνες λόγιοι του 15ου αιώνα
Ιωάννης Πατούσας

Ο **Ιωάννης Πατούσας** ήταν Έλληνας λόγιος του 17ου και 18ου αιώνα, σημαντικότερος ως επιγραμματοποιός και γενικά ως μορφή φιλολογική. 

## Βιογραφία
Γεννήθηκε στην Αθήνα το 1677 από τον ιερέα Σταμάτη Πατούσα και την Σαμαλτάνα. 

Τα εγκύκλια γράμματα έμαθε στην πατρίδα του. Στα 1689 η οικογένειά του μαζί με άλλες 622 αθηναϊκές οικογένειες εγκαταστάθηκε στον βενετοκρατούμενο Μοριά και μάλιστα στο Ναύπλιο. Από εκεί αποδήμησε, χωρίς να επιστρέψει ποτέ στην πατρίδα, στην Ιταλία για να συνεχίσει την μόρφωσή του. 

μικρογραφία|Ιωάννης Πατούσας. Εγκυκλοπαίδεια Φιλολογική.

Στις 11 Νοεμβίου του 1690 πέρασε το κατώφλι του Κολλεγίου του Αγίου Αθανασίου της Ρώμης και στο οποίο παρέμεινε δώδεκα χρόνια σπουδάζοντας γραμματική, ρητορική, φιλοσοφία και θεολογία. Απεχώρησε ως Doctor Theologiae et Philologiae, αφού προηγουμένως είχε λάβει και το ιερατικό σχήμα (χρονολογία αποφοίτησης 27 Οκτ. 1702). Την ίδια εκείνη χρονιά μετέφρασε στην ελληνική μία ομιλία του Πάπα Κλήμεντος ΙΑ΄ συνοδεύοντας το κείμενο με ελληνική και λατινική προσφώνηση.  

Πήγε στη Βενετία και χειροτονήθηκε ιερέας στον ναό του Αγίου Γεωργίου και διορίστηκε σχολάρχης του Φλαγγιανού Ελληνομουσείου αντικαθιστώντας τον Ιωάννη Χαλκεία. Δίδαξε επί ένδεκα έτη. Συνέλαβε και πραγματοποίησε την ιδέα να συλλέξει όλους τους προς διδασκαλία Έλληνες συγγραφείς. Εξέδωσε φιλολογική Εγκυκλοπαίδεια το 1710, η οποία πρόσφερε πολλά στην μόρφωση των Ελλήνων πριν και κατά την διάρκεια της Επανάστασης. Στη Βενετία επιμελήθηκε και μετατύπωσε την Γραμματική του Λάσκαρη το 1711. Μετέφρασε επίσης τους μύθους του Αισώπου, οι οποίοι τυπώθηκαν το 1768. Πέρα από αυτά εργάσθηκε και ως revisor (ελεγκτής) των ελληνικών εκδόσεων των τυπογραφείων της Βενετίας. 

Την τριετία 1708-1711 διετέλεσε εφημέριος του ναού του Αγίου Γεωργίου των Ελλήνων στην Βενετία. Η πνευματική του εξάρτηση από τον πανίσχυρο και φιλοκαθολικό Μητροπολίτη  Μελέτιο Τυπάλδο (ο οποίος προσπαθούσε για την υποταγή της κοινότητας στον παπισμό) τον οδήγησε στην υπογραφή ομολογίας της καθολικής πίστης στις 25 Φεβρουαρίου 1709. Πέθανε στις 11 Νοεμβρίου 1712.

## Έργα του
* 
* Άνθη Ευλαβείας, Βενετία 1708 ( στο έργο αυτό υμνείται η Παναγία όχι όμως με το πνεύμα της Ορθόδοξης λατρείας αλλά με έντονες επιδράσεις της Καθολικής Εκκλησίας ) . 
* 
* Λόγος Πανηγυρικός   Ελληνικό Ινστιτούτο Βενετίας .

## Πηγές
* 
* 
* Καραθανάσης Αθανάσιος, *ΑΝΕΚΔΟΤΟΣ ΛΟΓΟΣ ΤΟΥ ΙΩΑΝΝΗ ΠΑΤΟΥΣΑ (1677-1712)*, Επιστημονική επετηρίδα της Θεολογικής Σχολής του Α.Π.Θ. Θεσ/νίκη 1988.

## Παραπομπές


Κατηγορία:Έλληνες λόγιοι του 17ου αιώνα
Μοντέλο για Φόνο

Το **Μοντέλο για Φόνο** (Πρωτότυπος τίτλος: *Copycat*) είναι αμερικανικό αστυνομικό, ψυχολογικό θρίλερ παραγωγής 1995 σε σκηνοθεσία Τζον Άμιελ και πρωταγωνιστούν οι Σιγκούρνι Γουίβερ και Χόλι Χάντερ.

## Πλοκή
Αφού τέλειωσε με τη διάλεξή της στην ψυχολογία εγκλήματος σε ένα Πανεπιστήμιο, η Έλεν Χάντσον, ειδική στους κατά συρροή δολοφόνους, στριμώχνεται στην τουαλέτα από τον ψυχοπαθή Ντάριλ Λι Κάλλουμ, ο οποίος σκοτώνει έναν αστυνομικό και επιχειρεί να δολοφονήσει και την ίδια. Μετά την επίθεσή της, η Έλεν παθαίνει αγοραφοβία. Έτσι κλείνεται στο πλήρως εξοπλισμένο σπίτι της και ζει τη ζωή της πίσω από έναν υπολογιστή, έχοντας την υποστήριξη του φίλου της, Άντι.

Όταν μια σειρά φόνων προκαλεί φόβο και πανικό στην πόλη στο Σαν Φρανσίσκο και κάθε φόνος φαίνεται να είναι απομίμηση προηγούμενων δολοφονιών που έκαναν γνωστοί μανιακοί δολοφόνοι, η αστυνομικός Εμ Τζέι Μόναχαν μαζί με το συνεργάτη της Ρούμπιν Γκοτζ ζητούν τη βοήθεια της Έλεν. Αρχικά διστακτική, η Έλεν βρίσκει να ιντριγκάρεται από το παιχνίδι του δολοφόνου να μιμείται άλλους, ειδικά όταν συνειδητοποιεί ότι μπορεί με τις γνώσεις της να καταλάβει το σχέδιό του.

Καθώς οι φόνοι συνεχίζονται και με τον Κάλλουμ ακόμα στη φυλακή, το σχέδιο του δολοφόνου έχει συμπεριλάβει την Έλεν. Ο δολοφόνος έχει καταφέρει να μπει αρκετές φορές στο σπίτι της, παίζοντας με το μυαλό της. Τότε έρχεται για μία ακόμη φορά σε μεγάλο κίνδυνο και η Μόναχαν θα τρέξει απαγνωσμένα να τη σώσει.

## Ηθοποιοί και χαρακτήρες
* Σιγκούρνι Γουίβερ στο ρόλο της *Έλεν Χάντσον*
* Χόλι Χάντερ στο ρόλο της *Εμ Τζέι Μόναχαν*
* Ντέρμοτ Μαλρόνεϊ στο ρόλο του *Ρούμπιν Γκοτζ*
* Γουίλιαμ ΜακΝαμάρα στο ρόλο του *Πίτερ Φόλεϊ*
* Χάρι Κόνικ Τζούνιορ στο ρόλο του *Ντάριλ Λι Κάλλουμ*
* Γουίιλ Πάτον στο ρόλο του *Νικολέτι*
* Τζον Ρόθμαν στο ρόλο του *Άντι*

## Box Office
* Προϋπολογισμός: 20.000.000 δολάρια
* Θέση ανοίγματος: 4η
* Πρεμιέρα (άνοιγμα τριημέρου): 5.000.000 δολάρια
* Εισπράξεις στην Αμερική: 32.000.000 δολάρια

## Παραπομπές


## Εξωτερικοί σύνδεσμοι
* Μοντέλο για Φόνο στο IMDb

Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1995
Κατηγορία:Ταινίες παραγωγής Warner Bros.
Κατηγορία:Αμερικανικές ταινίες μυστηρίου
Κατηγορία:Αγγλόφωνες ταινίες
Κατηγορία:Αμερικανικές αστυνομικές θρίλερ ταινίες
Κατηγορία:Αμερικανικές ψυχολογικές θρίλερ ταινίες
Κατηγορία:Αμερικανικές θρίλερ ταινίες μυστηρίου
WikiLeaks

:*Δεν πρέπει να συγχέεται με άλλους [[Ιστότοπος|ιστοτόπους]] που είτε σχετίζονται είτε όχι με το [[Wikimedia|Ίδρυμα Wikimedia]] και που αξιοποιούν το λογισμικό και την κουλτούρα των [[wiki]].*

Το **WikiLeaks ** είναι διεθνής μη κερδοσκοπικός οργανισμός ΜΜΕ ο οποίος δημοσιεύει έγγραφα από ανώνυμες πηγές και διαρροές, που υπό άλλες συνθήκες δεν θα έβλεπαν το φως της δημοσιότητας. Τον ιστότοπο του οργανισμού, ο οποίος και ξεκίνησε τη λειτουργία του το 2006, διαχειρίζεται η «The Sunshine Press». Μέσα στον πρώτο χρόνο της λειτουργίας του, ο ιστότοπος ανακοίνωσε πως η βάση δεδομένων του συμπεριλάμβανε πλέον περισσότερα από 1,2 εκατομμύρια έγγραφα.    

[150px|thumb|αριστερά|Ο [Τζούλιαν Ασάντζ είναι ο κυριότερος συντάκτης και εκπρόσωπος των Wikileaks.]]
Ο οργανισμός αυτοπεριγράφεται ως «πνευματικό παιδί» Κινέζων αντιφρονούντων, καθώς και δημοσιογράφων, μαθηματικών και νεοσύστατων εταιρειών τεχνολογίας από τις Η.Π.Α., την Ταϊβάν, την Ευρώπη, την Αυστραλία και τη Νότια Αφρική. Δημοσιεύματα εφημερίδων και το περιοδικό «The New Yorker» (7 Ιουνίου 2010) παρουσιάζουν ως ιδρυτή του οργανισμού τον Τζούλιαν Ασάντζ (Julian Assange), έναν Αυστραλό δημοσιογράφο και ακτιβιστή του Διαδικτύου. 

Το WikiLeaks  έχει κερδίσει ένα σύνολο βραβείων, ανάμεσα στα οποία το Βραβείο Νέου Μέσου (New Media Award) του έγκριτου οικονομικού περιοδικού «The Economist» για το έτος 2008. Toν Ιούνιο του 2009, το WikiLeaks και ο Τζούλιαν Ασάντζ βραβεύτηκαν από τη Διεθνή Αμνηστία με το UK Media Award (στην κατηγορία «Νέο Μέσο») για τη δημοσίευση το 2008 του κειμένου «Κένυα: Η Κραυγή του Αίματος – Εξώδικες δολοφονίες και εξαφανίσεις » («Kenya: The Cry of Blood – Extra Judicial Killings and Disappearances»), μια έρευνα της Εθνικής Επιτροπής της Κένυας για τα Ανθρώπινα Δικαιώματα (Kenya National Commission on Human Rights). Τον Μάιο του 2010, η «New York Daily News» κατέταξε το WikiLeaks πρώτο στη λίστα των «ιστοσελίδων που θα μπορούσαν να αλλάξουν εντελώς την ειδησεογραφία».      

Τον Απρίλιο του 2010, το WikiLeaks  δημοσίευσε βίντεο από ένα περιστατικό του 2007 οπότε και Ιρακινοί άμαχοι πολίτες θανατώθηκαν από Αμερικανούς στρατιώτες, σε μια ιστοσελίδα που καλείται Collateral Murder. Τον Ιούλιο του ίδιου έτους, το WikiLeaks  δημοσίευσε το «Ημερολόγιο του Πολέμου στο Αφγανιστάν» («Afghan War Diary»), μια συλλογή περισσοτέρων από 76.900 εγγράφων σχετικά με τον Πόλεμο στο Αφγανιστάν τα οποία μέχρι τότε δεν ήταν διαθέσιμα στο ευρύ κοινό. Τον Οκτώβριο η ομάδα δημοσίευσε ένα πακέτο περίπου 400.000 εγγράφων υπό τον τίτλο «Ημερολόγιο του Πολέμου στο Ιράκ» («Iraq War Logs») σε συντονισμό με μεγάλους κερδοσκοπικούς οργανισμούς ΜΜΕ. Λίγες εβδομάδες αργότερα, στις 28 Νοεμβρίου, το WikiLeaks  ξεκίνησε να δίνει στη δημοσιότητα 251.287 διπλωματικά έγγραφα, με την Αμερικανική Κυβέρνηση να κάνει λόγο για «επίθεση κατά της διεθνούς κοινότητας». 

## Παραπομπές



## Εξωτερικοί σύνδεσμοι
* WikiLeaks home page (secure)
* WikiLeaks Mirror page
* WikiLeaks Mirror page
* «Ο κόσμος μετά το Wikileaks», άρθρο στην εφημερίδα «Η Καθημερινή», 27 Δεκεμβρίου 2010.


Κατηγορία:Ανοιχτή διακυβέρνηση
Κατηγορία:Πληροφοριοδότηση
CH2O2

Ο μοριακός τύπος **CH<sub>2</sub>O<sub>2</sub>** (με μοριακή μάζα 46,0254 ± 0,0015 amu), που αντιστοιχεί σε βαθμό ακορεστότητας 1, μπορεί να αναφέρεται στα ακόλουθα συνολικά τέσσερα (4) ισομερή:
# Μεθανικό οξύ ή **μυρμηκικό οξύ** ή **φορμικό οξύ** με ημισυντακτικό τύπο **HCOOH** ή **HCO<sub>2</sub>H**.
# Διοξιράνιο ή **επιδιοξυμεθάνιο** με γραμμικό τύπο 30 px.
# **Διυδροξυμεθυλιδένιο**, ένα καρβένιο με ημισυντακτικό τύπο **:C(OH)<sub>2</sub>.**
# **Υδροϋπεροξυμεθυλιδένιο**, ένα καρβένιο με ημισυντακτικό τύπο **:CHO<sub>2</sub>H.**

Κατηγορία:Αποσαφηνίσεις χημικών τύπων
Κατηγορία:Οργανικές ενώσεις με οξυγόνο
Κατηγορία:C1
Αγάπανθος (συγκρότημα)

Οι **Αγάπανθος** ήταν ελληνικό ροκ μουσικό συγκρότημα. 

## Ιστορία
### Δημιουργία
Εμφανίστηκαν το 1975 με το σινγκλ "Η Μπαλάντα της Ελένης / Σαν Όνειρο" έχοντας στη σύνθεση τους  Θόδωρο Τρύφωνα, Ντόριαν-Θεόδωρο Κόκα και Χάρη Κατσιμίχα. Τον επόμενο χρόνο, με τον  Στέφανο Δεκεριάν στη θέση του Κατσιμίχα, κυκλοφόρησαν το πρώτο τους ομώνυμο άλμπουμ από την EMI Columbia πάντα με ελληνικό στίχο. Το σχήμα ξεκίνησε σαν τρίο και μετά από περιόδους απραγίας και ανακατατάξεις στη σύνθεσή τους, κατέληξαν σε κανονικό πενταμελές ροκ συγκρότημα, με το Θεόδωρο Τρύφωνα (μπάσο, τραγούδι), τη Χαρά Αργυροπούλου (τραγούδι), τον Τάκη Λιαρμακόπουλο (ντραμς), το Θανάση Μπίκο (κιθάρα) και το Γιάννη Γιοκαρίνη (πλήκτρα). 

### Διάλυση
Τα έτη 1979-80 τους βρήκαν στη θέση τους να παίζουν ξένες ροκ συνθέσεις και δικά τους τραγούδια, που σιγά-σιγά συγκεντρώθηκαν και ηχογραφήθηκαν, με τον κιθαρίστα Γιάννη Δρόλαπα στη θέση του Μπίκου, τον Ζαφείρη Τσίναλη στα ντραμς και την προσθήκη του Μάκη Αναστασόπουλου (κιθάρα) και Βαγγέλη Μπόντα (κρουστά) για να κυκλοφορήσουν το 1984 σ' ένα άλμπουμ ανεξάρτητης παραγωγής με τίτλο "Επιστροφή στις Ρίζες", λίγο πριν οι Αγάπανθος διαλυθούν οριστικά.

## Παραπομπές


Κατηγορία:Ελληνικά rock συγκροτήματα
Idols

Οι **Idols** ή **The Idols** *(Ελληνικά: Οι Άιντολς)* ήταν ελληνικό μουσικό συγκρότημα, το οποίο εμφανίστηκε τον Οκτώβριο του 1964.

## Ιστορία
Οι Idols ήταν μεταξύ των εγχώριων καλλιτεχνών (MGC, Loubogg, We Five, Τάσου Παπασταμάτη και Δάκη) που προσκλήθηκαν να διανθίσουν το κορυφαίο ροκ γεγονός της χρονιάς του 1967, τη συναυλία που έδωσαν οι Rolling Stones στην Αθήνα. Στις 17 Απριλίου το βράδυ, συμμετείχαν, ως supporter group, στο άνοιγμα του προγράμματος της επεισοδιακής εκείνης συναυλίας στο Γήπεδο της Λεωφόρου Αλεξάνδρας,  που την παρακολούθησαν περίπου 10.000 ή 12.000 άτομα. 

## Σύνθεση
Ανά τα έτη και από την εκάστοτε σύνθεση του συγκροτήματος πέρασαν αρκετοί μουσικοί, με πιο βασικούς τους:  

Νότη Λαλαΐτη (ηλεκτρονικό όργανο, πιάνο, τραγούδι), Αντώνη Γιούλη (ηλεκτρική κιθάρα), Ντίνο Παπαβασιλείου (πιάνο, ηλεκτρικό πιάνο), Ντέμη Ρούσσο (μπάσο), Βασίλη Κωνσταντινίδη (ντραμς, τραγούδι,μπάσο, απεβίωσε το 2023), Μανώλη Καβουκλή (μπάσο), Jo Michat (Ελληνικά: Τζο Μισά) (τραγούδι), Γιώργο Πετρίδη (τραγούδι), Λάζαρο Παπαγεωργίου (τραγούδι), Τζίμη Τζιμόπουλο (ντραμς, κρουστά), Νίκο Τσιλογιάννη (ντραμς).

### 1964-1971
Από το 1964 που δημιουργήθηκαν οι Idols έως και το 1971 η σύνθεση του συγκροτήματος ήταν σταθερά εξαμελής, με κάποιους μουσικούς να αντικαθίστανται από άλλους, είτε για προσωπικούς λόγους, είτε προσωρινά (π.χ. λόγω στρατιωτικής θητείας κάποιου μέλους) ή με απόφαση όλων των μελών για την αποχώρηση κάποιου μέλους. 

### 1972
Το συγκρότημα αναχωρεί στο εξωτερικό, για ένα ‘European Tour’ στη Γαλλία και την Ελβετία, με πενταμελή πλέον σύνθεση.

### 1973-1989
Την περίοδο αυτή, παρότι τα δύο ιδρυτικά μέλη του συγκροτήματος, Νότης Λαλαΐτης και Αντώνης Γιούλης, έκαναν περιοδικές προσπάθειες προς τα υπόλοιπα μέλη ή άλλους μουσικούς για συνεργασίες ή και επανασύνδεση, δεν κατάφερε να συμβεί κάτι τέτοιο, ούτε πραγματοποιήθηκε κάποια ηχογράφηση ή κάποιος δίσκος.

## Δισκογραφία
Την πρώτη περίοδο ηχογράφησαν τα 45άρια "He's The One / Hellow Honey", "Reward / Wanted By The Low" και "La Dem Da Da / Boys", αλλά δεν έκαναν ιδιαίτερη εντύπωση. Μετά το 1968 άλλαξαν εταιρεία, έκαναν στροφή στον ελληνικό στίχο και κυκλοφόρησαν αρκετές επιτυχίες, όπως τα "Τρικυμία στην καρδιά μου", "Τα χρόνια περνούν", "Ξαφνικά μ' αγαπάς", και, το 1969, ένα άλμπουμ με τίτλο τ' όνομά τους. 

 Στα τέλη της δεκαετίας του '80 (το 1989), το συγκρότημα ξαναδημιουργήθηκε από τους Γιούλη, Παπαβασιλείου, Κωνσταντινίδη και Δημήτρη Κατακουζηνό (μπάσο) και Νότη Λαλαΐτη. Ηχογράφησαν το άλμπουμ "Ανταοκτώ", έκαναν μερικές ρετρό εμφανίσεις και διαλύθηκαν οριστικά, μετά την εμφάνισή τους σαν σπέσιαλ καλεσμένοι στο Φεστιβάλ Τραγουδιού Θεσσαλονίκης το 1991. Ωστόσο, επιστρατεύουν διάφορα μέλη και κάνουν περιστασιακές εμφανίσεις στην τηλεόραση και σε επετειακές εκδηλώσεις. 

## Παραπομπές


## Πηγές / Εξωτερικοί σύνδεσμοι
* Η σελίδα των Idols στο Facebook

Κατηγορία:Ελληνικά μουσικά συγκροτήματα
Κατηγορία:Ελληνικά pop rock συγκροτήματα
Χλωροφόρος ο εικονικός

Ο **Χλωροφόρος ο εικονικός** (*Chlorophorus figuratus*) είναι κολεόπτερο από την οικογένεια Cerambycidae και την υποοικογένεια Cerambycinae. Από τα δεκατρία ευρωπαϊκά είδη του γένους *[[Χλωροφόρος]]* *(Chlorophorus)* 
εκτός τον Χλωροφόρος ο εικονικός 
συναντάμε στην Ελλάδα  και τον *Chl. aegyptiacus* , 
τον *Chl. glabromaculatus* 
τον *Chl. hungaricus*
τον *Chl. sartor* 
τον *Chl. trifasciatus*
και τον  *Chl. varius* .

## Χαρακτηριστικά του ακμαίου
Το έντομο αποκτά μήκος επτά μέχρι δεκατρία χιλιοστά. Το σώμα είναι κυλινδρικό και επίμηκες. Με εξαίρεση τις άσπρες λωρίδες και βούλες στα έλυτρα ολόκληρο το κολεόπτερο είναι μαύρο. 

Οι οφθαλμοί είναι νεφροειδείς.  Οι κεραίες είναι νηματοειδείς. Δεν φτάνουν στην οπίσθια άκρη των ελύτρων. Εκφύονται μεταξύ των οφθαλμών και κοντά σε αυτούς.  

Το πρόνωτο είναι ωοειδές και περίπου το ίδιο φαρδύ με τα έλυτρα. Το τρίχωμα του είναι ανοιχτό, όρθιο, λεπτό και μακρύτριχο (Εικόνα 1).
Τα έλυτρα είναι κομμένα στις οπίσθιες άκρες και στην πλευρική γωνία έχουν από ένα δόντι (Εικόνα 3). Έχουν δύο άσπρες λωρίδες. Η πρώτη λωρίδα αρχίζει στον θυρεό, διατρέχει κατά μήκος τη ραφή και μετά κάμπτεται προς τις πλευρές. Η δεύτερη λωρίδα είναι πιο παχιά. Διατρέχει την τελευταία τρίτη όρθια στην ραφή των ελύτρων. Οι οπίσθιες άκρες των ελύτρων επίσης είναι άσπρες.  Κοντά στους ώμους συναντούμε από μια λευκή βουλα.

## Βιολογία
Η προνύμφη αναπτύσσεται σε διάφορα φυλλοβόλα δέντρα (βελανιδιά, αχλαδιά, φτελιά, καστανιά και άλλα) σε άρρωστα ή νεκρά κλαδιά. Ο βιολογικός κύκλος διαρκεί δύο χρόνια. Το ακμαίο γίνεται ορατό κατά μακρύ χρονικό διάστημα, εμφανιζόμενο το Μάιο και παραμένοντας μέχρι τον Αύγουστο.

## Γεωγραφική εξάπλωση
Ο χώρος διαμονής του Χλωροφόρος ο εικονικός εξαπλώνεται  στην Ευρώπη από την Ισπανία, μέχρι τη Φινλανδία. Το έντομο λείπει όμως στη Μεγάλη Βρετανία, Νορβηγία και Σουηδία.  Προς τα ανατολικά το κολεόπτερο εξαπλώνεται μέχρι την Ελλάδα και την Τουρκία.

## Πηγές
* H. Freude, K. W. Harde, G. A. Lohse: *Die Käfer Mitteleuropas*, Bd. 9. Spektrum Akademischer Verlag in Elsevier, München 1966, ISBN 3-827-40683-8
* Adolf Horion: *Faunistik der mitteleuropäischen Käfer, Bd. XII*. Überlingen-Bodensee 1974


Κατηγορία:Κολεόπτερα
Αριστείδης Παππάς

Ο **Αριστείδης Παππάς** ή "Πωπ" (Θεσσαλία, ;, Κωνσταντινούπολη, 1821) ήταν Έλληνας φιλόλογος, μέλος της Φιλικής Εταιρίας. Συνελήφθη καθώς είχε μαζί του επιστολές του Αλέξανδρου Υψηλάντη προς τους Σέρβους και εκτελέστηκε στην Κωνσταντινούπολη λίγο μετά την έναρξη της Επανάστασης το 1821.

## Βιογραφικό
Προέρχονταν από την Θεσσαλία και έγινε μέλος της Φιλικής Εταιρίας το 1818 ενώ βρισκόταν στην Ιταλία. Στη συνέχεια μετέβη στην Κέρκυρα και ξεκίνησε να στρατολογεί διάφορους Έλληνες στην Εταιρία, μεταξύ των οποίων και τον αδελφό του Ιωάννη Καποδίστρια, Βιάρο. Με τον μετέπειτα κυβερνήτη ο Αριστείδης Παππάς συναντήθηκε πρώτη φορά την άνοιξη του 1819 στην Κέρκυρα και έλαβε μια συστατική επιστολή του για τον απεσταλμένο της Ρωσίας στην Πόλη, Γ.Α. Στρόγκανοφ, προκειμένου να του επιτραπεί να μεταβεί στην |Οδησσό και στη Μόσχα για να συγκεντρώσει χρήματα από Έλληνες που ζούσαν εκεί. Το φθινόπωρο της ίδιας χρονιάς ο Παππάς έφτασε στην Κωνσταντινούπολη και συνάντησε το Ρώσο απεσταλμένο αφού προηγουμένως είχε περάσει από τη Ζάκυνθο, την Πάτρα, τη Χίο τη Σάμο και τη Σμύρνη και είχε στρατολογήσει νέα μέλη στη Φιλική Εταιρία. Πιθανόν προς το τέλος Μαρτίου του 1820, και αφού είχε λάβει όλα τα απαραίτητα έγγραφα, ο Παππάς έφυγε από την Κωνσταντινούπολη και τον Ιούλιο της ίδιας χρονιάς έφτασε στο Κισινάου. Εκεί, σύμφωνα με την αναφορά του διοικητή της Βεσσαραβίας,Ι.Ν.Ινζόφ προς τον Υπουργό των Εσωτερικών Β.Π.Κοτσούμπεη, ο Παππάς ζήτησε διαβατήριο προκειμένου να μεταβεί στο Κίεβο. Την ίδια περίοδο στο Κισινάου βρισκόταν ο Χριστόφορος Περραιβός, ο οποίος ήθελε να συναντηθεί με τον Καποδίστρια για να τον ενημερώσει για την αποστολή του στην Μάνη. Όμως ο Καποδίστριας είχε φύγει από την Πετρούπολη μαζί με τον τσάρο Αλέξανδρο τον Α' για το Τροπάου, και επειδή ο Περραιβός φοβήθηκε ότι αν τον ακολουθούσε θα κινούσε υποψίες, την αποστολή ανέλαβε ο Παππάς που συνάντησε τον Καποδίστρια στη Βαρσοβία στις 13(25) Αυγούστου του 1820. Προς το τέλος της ίδιας χρονιάς επέστρεψε στο Κισινάου.

Στα μέσα του Ιανουαρίου του 1821 ο Αριστείδης Παππάς έφυγε από την πόλη της Μολδαβίας προκειμένου όπως έγραφε το διαβατήριο του *να μεταβεί στην πατρίδα του μέσω Αυστρίας*. Στην πραγματικότητα κατευθύνθηκε στη Σερβία, μέσω της Βλαχίας, έχοντας μαζί του το *σχέδιο επιθετικής και αμυντικής συνεργασίας* Ελλήνων και Σέρβων του Αλέξανδρου Υψηλάντη καθώς και επιστολή του τελευταίου προς τον Μίλος Ομπρένοβιτς. Συνελήφθη όμως καθώς διέσχιζε το Δούναβη, στάλθηκε στην Κωνσταντινούπολη και εκτελέστηκε δύο μήνες αργότερα. Πάντως έχουν διατυπωθεί και άλλες δύο εκδοχές για το θάνατό του: η πρώτη είναι ότι αυτοκτόνησε αμέσως μετά τη σύλληψη του και η δεύτερη ότι απαγχονίστηκε με διαταγή του πασά του Βιντίν.

## Πηγές
* Περιοδικό Ε-Ιστορικά-Ένθετο εφημερίδας Ελευθεροτυπία, *Φιλική Εταιρεία: Άγνωστες πτυχές της μυστικής οργάνωσης*, 14 Σεπτεμβρίου 2000.

Κατηγορία:Έλληνες μέλη της Φιλικής Εταιρείας
Δάμων και Φιντίας (συγκρότημα)

Οι **Δάμων και Φιντίας** ήταν ελληνικό ροκ μουσικό συγκρότημα, ντουέτο που δημιουργήθηκε το 1969 στην Θεσσαλονίκη από τον Παντελή Δεληγιαννίδη, πρώην κιθαρίστα των Olympians, και τον Παύλο Σιδηρόπουλο, φοιτητή τότε στο Μαθηματικό της Θεσσαλονίκης, παίζοντας απλά ενορχηστρωμένες μπαλάντες. 

Το 1970 κατέβηκαν στην Αθήνα και την ίδια χρονιά κυκλοφόρησαν το πρώτο τους σινγκλ «Το ξέσπασμα / Ο Κόσμος τους», ενώ έκαναν και μερικές εμφανίσεις στο Κύτταρο, όπου και ηχογραφήθηκαν και συμμετέχουν στο άλμπουμ «Ζωντανοί Στο Κύτταρο» με τα τραγούδια "Το ξέσπασμα" και "Ο Γέρο Μαθιός". 

Στις αρχές του 1972 αποφάσισαν να εγκαταλείψουν την μπαλάντα, γι' αυτό κι ενώθηκαν με τα Μπουρμπούλια και συνέχισαν σαν ροκ συγκρότημα.

Κατηγορία:Ελληνικά rock συγκροτήματα
Μπουρμπούλια

**Μπουρμπούλια** ήταν το όνομα ελληνικού μουσικού συγκροτήματος που έγινε γνωστό συνοδεύοντας το Διονύση Σαββόπουλο όταν αυτός στράφηκε προς το ροκ και ηχογράφησε τον «Μπάλλο».

## 1968-1971
Οι Τάκης Ανδρούτσος (κιθάρα), Νίκος Τσιλογιάννης (ντραμς), Βασίλης Ντάλλας (μπάσο) και Άρης Τασούλης (πλήκτρα) έκαναν τις πρώτες τους εμφανίσεις το 1968-1969.

Την επόμενη χρονιά τους βρίσκουμε στο «Ροντέο» με τον Σπύρο Καζιάνη (πνευστά) και τον Γιάνο Λαμπίτσι (János Lambizi)  (κιθάρα) στη θέση του Ανδρούτσου και του Τασούλη.

Στην πορεία τους ανεξαρτητοποιήθηκαν απ' τον Σαββόπουλο και στο άλμπουμ «Ζωντανοί Στο Κύτταρο» παίζουν τη «Μαύρη Θάλασσα», με την προσθήκη της Στέλλας Γαδέδη (φλάουτο) στη θέση του Καζιάνη, ενώ στη συνέχεια ο Λαμπίτσι αντικαταστάθηκε από τον Αλέκο Γλύκα κι αυτός με την σειρά του από τον Νίκο Δαπέρη.

## 1972-1973
Στις αρχές τού 1972 οι εναπομείναντες Νίκος Τσιλογιάννης και Βασίλης Ντάλλας, ενώθηκαν με τον Παύλο Σιδηρόπουλο και τον Παντελή Δεληγιαννίδη (πρώην Δάμων και Φιντίας), και ηχογράφησαν για τη «Λύρα» το 45ρι «Ο Ντάμης ο Σκληρός / Απογοήτευση».

Έκαναν αρκετές εμφανίσεις σε συναυλίες και σε μαγαζιά (στη "Μαϊμού", στη "Πέμπτη Εντολή", στο "Hobby").

Προστέθηκε σαν πέμπτο μέλος ο Αμερικανός Mikel Frogg (κλαρίνο) και με τον Νίκο Δαπέρη στη θέση του Δεληγιαννίδη δοκίμασαν την τύχη τους στη Θεσσαλονίκη, όπου και διαλύθηκαν οριστικά το φθινόπωρο του 1973.

## Memo

* Ο Παντελής Δελληγιαννίδης κυκλοφόρησε το 1986 σε ανεξάρτητη παραγωγή το σόλο άλμπουμ «Follow The Sun».
* Ο Βασίλης Ντάλλας πέθανε από καρκίνο του πνεύμονα το 1996.
* Ο Γιάνος Λαμπίτσι (János Lambizi) πέθανε από καρκίνο το 2019. Είχε ιταλο-ουγγρική καταγωγή και ήταν γεννημένος στην Ουγγαρία το 1948. 
*Ο Τάκης Ανδρούτσος πέρασε στους Πελόμα Μποκιού και πέθανε το 2017.



## Παραπομπές


Κατηγορία:Ελληνικά rock συγκροτήματα
Απροσάρμοστοι

Οι **Απροσάρμοστοι** είναι ελληνικό ροκ μουσικό συγκρότημα. Είναι το group που συνόδευσε τον Παύλο Σιδηρόπουλο στο μουσικό του ταξίδι από το 1979 μέχρι την ημέρα του θανάτου του στις 6/12/1990 και δημιούργησε μαζί του 4 δίσκους σταθμούς στo ελληνικό rock, το "Eν λευκώ", το "Zorba the freak",το "Χωρίς μακιγιάζ", και τέλος τον δίσκο "Άντε και καλή τύχη μάγκες".

Ο Οδυσσέας Γαλανάκης (κιθάρα), ο Βασίλης Πετρίδης (κιθάρα), ο Αλέκος Αράπης (μπάσο) κι ο Κυριάκος Δαρίβας (ντραμς), αποτελούσαν τη βασική σύνθεση. Ενδιάμεσα πέρασαν από το σχήμα κι άλλοι μουσικοί όπως ο Πάνος Τόλιος (ντραμς), ο Βαγγέλης Παπαφιλιόπουλος (μπάσο), ο Τάσος Καλανιώτης (κιθάρα), ο Στέλιος Λαδόπουλος (μπάσο), ο Άκης Σημηριώτης (ντραμς), ο Άκης Περδίκης (ντραμς) κι ο Σπύρος Σούκης (κιθάρα), ενώ τον τελευταίο καιρό προστέθηκε στο γκρουπ και ο Λουκάς Γκέκας (πλήκτρα). Μετά το θάνατο του Σιδηρόπουλου οι Απροσάρμοστοι έκαναν μερικές έκτακτες εμφανίσεις με τραγουδιστή τον Γιώργο Δημητριάδη, έβγαλαν κι ένα άλμπουμ με τίτλο «Άντε Και Καλή Τύχη», με τραγούδια που δεν πρόλαβαν να ηχογραφήσουν με τον Παύλο. Σήμερα συνεχίζουν τη μουσική τους πορεία  δίνοντας συναυλίες σε όλη την Ελλάδα.

Κατηγορία:Ελληνικά rock συγκροτήματα
Σαν Πιέντρο

Το **Σαν Πιέντρο** (, στη διάλεκτο της Σαρδηνίας: *Isula 'e Sàntu Pèdru*) είναι το έκτο μεγαλύτερο ιταλικό νησί μετά τη Σικελία, τη Σαρδηνία, τη νήσο Έλβα, το Σαντ Αντίοκο και την Παντελλερία και απέχει 7 χλμ. από τη Σαρδηνία. Το Σαν Πιέντρο είναι επίσης το δεύτερο μεγαλύτερο νησί του αρχιπελάγους Σούλτσις μετά το Σαντ Αντίοκο. Το νησί έχει έκταση 51 τ.χλμ. και πληθυσμό 6.444 κατοίκους. Πρωτεύουσα του νησιού είναι το Καρλοφόρτε.

Σαν Πιέντρο
Σαν Πιέντρο
Άντζεϊ Σαπκόφσκι

Ο **Αντζέϊ Σαπκόφσκι** (πολωνικά: *Andrzej Sapkowski*), γεννημένος στις 21 Ιουνίου 1948 στο Λοτζ, είναι Πολωνός συγγραφέας έργων φαντασίας. Αποτελεί το δημιουργό μίας σειράς ιστοριών με πρωταγωνιστή τον *Γκέραλτ από τη Ρίβια* έναν Γητευτή "Witcher". Ο Σαπκόφσκι έχει δημιουργήσει έναν κύκλο ιστοριών βασισμένων στον κόσμο του Γητευτή "Witcher", συμπεριλαμβανομένων τριών συλλογών σύντομων ιστοριών και πέντε μυθιστορημάτων.

## Παραπομπές


## Εξωτερικοί σύνδεσμοι
* 
* Αντζέϊ Σαπκόφσκι , επίσημος ιστότοπος του συγγραφέα.

Κατηγορία:Πολωνοί μυθιστοριογράφοι
Κατηγορία:Πολωνοί διηγηματογράφοι
Κατηγορία:Αποδέκτες του Αργυρού Μεταλλίου για Αξία στον Πολιτισμό - Gloria Artis
Ελληνικές δημοτικές εκλογές 1834

Οι **δημοτικές εκλογές του 1834** ήταν οι πρώτες που αποφασίστηκαν με Διάταγμα της 24ης Απριλίου και 8ης Ιουνίου 1834. Η εκτέλεση του Νόμου περί Δήμων όμως καθυστέρησε για άγνωστο λόγο, και έτσι οι εκλογές δημοτικών αρχών διενεργήθηκαν τις πρώτες μέρες του Ιουλίου 1834 μόνο στον νομό Αργολιδοκορινθίας.
## Πηγές
*  

## Εξωτερικοί σύνδεσμοι
* «Οδηγίαι περί των Δημαιρεσιών» - 
* «Τα παράδοξα και τα απίθανα των δημοτικών εκλογών», άρθρο στον ιστότοπο της εφημερίδας «Το Έθνος», 16 Μαΐου 2014.

1834
Κατηγορία:Νομός Αργολίδας και Κορινθίας
Κατηγορία:Δικαίωμα ψήφου στην Ελλάδα
Ελληνικές δημοτικές εκλογές 1835

Οι **δημοτικές εκλογές του 1835** ήταν οι πρώτες που διενεργήθηκαν σε όλο το κράτος. Δύο κόμματα πήραν μέρος. Το κόμμα των Κυβερνητικών, ή κόμμα του Άρμανσπεργκ, και το κόμμα των Αντιαρμανσπεργικών, το οποίο ήταν το ισχυρότερο.

Στην Αθήνα οι εκλογές διενεργήθηκαν μεταξύ 15ης και 20ής Μαρτίου. 
## Πηγές
*  
* «Τα παράδοξα και τα απίθανα των δημοτικών εκλογών», άρθρο στον ιστότοπο της εφημερίδας «Το Έθνος», 16 Μαΐου 2014.

1835
Γιονπιόνγκντο

left|thumb|Το δυτικό νησί της Ν. Κορέας. Το Γιονπιόνγκ είναι σημειωμένο με "3" στο χάρτη.
Το **Γιονπιόνγκ** είναι μια συστάδα νησιών στην Κίτρινη Θάλασσα. Βρίσκεται 80 χιλιόμετρα από την Ιντσόν. Το κυριότερο νησί της ομάδας αυτής νησιών ονομάζεται Ντεγιονπιόνγκ (δηλ. Μεγάλο Γιονπιόνγκ) ή απλούστερα Ιονπιόνγκ (από το όνομα όλης της συστάδας αυτής νησιών) και έχει πληθυσμό 1.300 κατοίκων. Οι περισσότεροι κάτοικοι μένουν κοντά στο λιμάνι του Ντεγιοπιόνγκ.

## Σύνορα
Το Ιονπιόνγκ βρίσκεται 12 χιλιόμετρα από τα σύνορα της Ν. Κορέας. Το 1953 όταν ο πόλεμος με τη Ν. Κορέα τελείωσε, τα 6 νησιά στο χάρτη μαζί με τη συστάδα νησιών Ιονπιόνγκ θα παραμείνουν στη Νότια Κορέα.

Κατηγορία:Νησιά της Νότιας Κορέας
Ίντσον

Η **Ίντσον** (χάνγκουλ: 인천, χάντσα: 仁川, ) είναι μια μεγαλούπολη που βρίσκεται στη βορειοδυτική Νότια Κορέα, και συνορεύει με τη Σεούλ και τη Γκιόνγκι στα ανατολικά. Στην απογραφή του 2020 είχε πληθυσμό 2,957,900 κατοίκους.  Η περιοχή κατοικήθηκε κατά τη νεολιθική εποχή, και το 1883 που το Ίντσον έγινε διεθνής λιμένας ο πληθυσμός του ήταν μόνο 4.700 άτομα. Σήμερα, περίπου 3 εκατομμύρια άνθρωποι ζουν στην πόλη, που είναι η τρίτη μεγαλύτερη πόλη της Νότιας Κορέας, μετά τη Σεούλ και το Μπούσαν.

Η ανάπτυξη της πόλης συνδέεται με την παράκτια γεωγραφική της θέση, την ανάπτυξη του λιμανιού της και την εγγύτητά της με την πρωτεύουσα της Νότιας Κορέας.  Το Ίντσον πρωτοπόρησε στην οικονομική ανάπτυξη της Κορέας ανοίγοντας το λιμάνι του στον κόσμο, και οδήγησε στον εκσυγχρονισμό και την εκβιομηχάνιση της Κορέας. Το 2003, η πόλη έγινε η πρώτη ελεύθερη οικονομική ζώνη της Κορέας. Από τότε, μεγάλες εγχώριες και παγκόσμιες επιχειρήσεις έχουν αυξήσει τις επενδύσεις τους στην Ελεύθερη Οικονομική Ζώνη του Ίντσον, όπως η Samsung που επέλεξε τη Διεθνή πόλη Σόνγκντο ως νέο επενδυτικό προορισμό για τη βιοτεχνολογική βιομηχανία της.

Στη διεθνή πόλη του Ίντσον έχουν πραγματοποιηθεί πολυάριθμα μεγάλα διεθνή συνέδρια. Στις 19 Σεπτεμβρίου-4 Οκτωβρίου 2014 το Ίντσον φιλοξένησε τους Ασιατικούς Αγώνες. Είναι ένας σημαντικός συγκοινωνιακός κόμβος στη βορειοανατολική Ασία με Διεθνές Αεροδρόμιο και λιμάνι. Στο Ίντσον έχει, επίσης, την έδρα του το Πράσινο Ταμείο για το Κλίμα, ένας διεθνής οργανισμός που ασχολείται με περιβαλλοντικά ζητήματα. Στο Παγκόσμιο πρωτάθλημα ποδοσφαίρου το 2002, τρεις αγώνες έγιναν στο Στάδιο Ίντσον-Μούνχακ.

## Ιστορία
Η πρώτη ιστορική αναφορά στην περιοχή του Ίντσον ήταν το 475 μ.Χ., κατά την περίοδο του Βασιλιά Τζάνγκσου του Γκογκούριο, με το όνομα **Μιτσούχολ**, που μάλλον αντιστοιχεί στο σημερινό λόφο Μουνχάκ (  ). Στην πορεία της ιστορίας, η περιοχή έχει ονομαστεί ποικιλοτρόπως καθώς άλλαζαν τα βασίλεια και οι δυναστείες. Κατά την περίοδο του βασιλιά Γιονγκντογκ της Σίλα, ενός από τα Τρία Βασίλεια, η περιοχή ονομάστηκε Σοσόνγκιον. Τον καιρό του Βασιλιά Σούκτζονγκ του Γκούριο (βασ. 1095–1105), η περιοχή ονομάστηκε Γκιόνγκουονγκον επειδή ήταν η γενέτειρα της βασιλομήτορος. Αργότερα, επι βασιλείας του Ίντζονγκ (βασ. 1122-1146) ονομάστηκε Ίντζου. Την 15η Οκτωβρίου 1413, κατά τη βασιλεία του Τετζόνγκ της Δυναστείας των Τζόσον, εκδόθηκε βασιλικό διάταγμα ότι όλες οι πόλεις που το όνομά τους περιλαμβάνει τη συλλαβή "τζου" πρέπει να το αντικαταστήσουν με "σαν" που σημαίνει βουνό, ή "τσον" που σημαίνει ποτάμι. Συνεπώς, το Ίντζου μετονομάστηκε σε Ίντσον. Από τότε, η 15η Οκτωβρίου εορτάζεται ως «Ημέρα των Πολιτών της Ίντσον».

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νότιας Κορέας
Hyundai

Η **Hyundai** ήταν όμιλος επιχειρήσεων Τσαιμπόλ με βάση τη Σεούλ της νότιας Κορέας. Η εταιρία ήταν γνωστή για την αυτοκινητοβιομηχανία της Hyundai Motors (που μαζί με την Kia Motors ίδρυσε την Hyundai Motor Group). Μετά την οικονομική κρίση στα τέλη της δεκαετίας του 1990, ο όμιλος μεταρρυθμίστηκε και πολλές εταιρίες αποσπάστηκαν. Η σημερινή Hyundai Group παραμένει η δεύτερη μεγαλύτερη επιχείρηση της χώρας μετά την Samsung, γνωστή θυγατρική της οποίας είναι η ναυτιλιακή εταιρία Hyundai Merchant Marine.

Κατηγορία:Hyundai
Κατηγορία:Εταιρείες ιδρυθείσες το 1967
Κατηγορία:Βιομηχανίες
C2H4O2

Ο μοριακός τύπος **C<sub>2</sub>H<sub>4</sub>O<sub>2</sub>** (με μοριακή μάζα 60,052 ± 0,0025 amu), που αντιστοιχεί σε βαθμό ακορεστότητας 1, μπορεί να αναφέρεται στα ακόλουθα (συνολικά) δεκαεπτά (17) ισομερή θέσης, που είναι όλα «τυπικοί» υδατάνθρακες (δηλαδή έχουν την αναλογία ατόμων υδρογόνου - οξυγόνου 2:1, που έχει και το νερό, αλλά χωρίς να είναι πραγματικά σάκχαρα):

## [[Καρβένια]]
# **1-υδροϋπεροξυαιθυλιδένιο**, με ημισυντακτικό τύπο **CH<sub>3</sub>C(O<sub>2</sub>H):**.
# **2-υδροϋπεροξυαιθυλιδένιο**, με ημισυντακτικό τύπο **:CHCH<sub>2</sub>O<sub>2</sub>H**.
# **Μεθυλυπεροξυμεθυλιδένιο**, με ημισυντακτικό τύπο **CH<sub>3</sub>O<sub>2</sub>CH:**.
# **2,2-διυδροξυαιθυλιδένιο**, με ημισυντακτικό τύπο **:CHCH(OH)<sub>2</sub>**.
# **1,2-διυδροξυαιθυλιδένιο**, με ημισυντακτικό τύπο **HOCH<sub>2</sub>C(OH):**.
# **Μεθοξυδροξυμεθυλιδένιο**, με ημισυντακτικό τύπο **CH<sub>3</sub>OC(OH):**.
# **Υδροξυμεθοξυμεθυλιδένιο**, με ημισυντακτικό τύπο **:CHOCH<sub>2</sub>OH**.

## Υπεροξείδια
* Βινυλυδροϋπεροξείδιο ή **βινυλοδιοξειδάνιο**, με ημισυντακτικό τύπο **CH<sub>2</sub>=CHO<sub>2</sub>H.**

## Ελάσσονες ταυτομερείς ενόλες

# 1,1-αιθενοδιόλη, με ημισυντακτικό τύπο **CH<sub>2</sub>=C(OH)<sub>2</sub>.** 
# 1,2-αιθενοδιόλη, με ημισυντακτικό τύπο **HOCH=CHOH** (σε δύο (2) γεωμετρικά ισομερή) και CAS# 65144-74-3.

## Σταθερές αλειφατικές ενώσεις

# Υδροξυαιθανάλη, με ημισυντακτικό τύπο **HOCH<sub>2</sub>CHO**. Σημείωση: αυτήν την ένωση, κάποιοι συγγραφείς τη θεωρούν ως «διόζη», δηλαδή το πρώτο μέλος των πραγματικών υδατανθράκων και CAS# 141-46-8.
# Αιθανικό οξύ, με ημισυντακτικό τύπο **CH<sub>3</sub>COOH** ή **CH<sub>3</sub>CO<sub>2</sub>H** και CAS# 64-19-7.
# Μεθανικός μεθυλεστέρας ή **μυρμηκικός μεθυλεστέρας** ή **φορμικός μεθυλεστέρας**, με ημισυντακτικό τύπο **HCOOCH<sub>3</sub>** ή **HCO<sub>2</sub>CH<sub>3</sub>** και CAS# 141-46-8.

## Ετεροκυκλικές ενώσεις

# 1,2-διοξετάνιο ή **1,2-επιδιοξυαιθάνιο** με γραμμικό τύπο 50 px και CAS# 6788-84-7. Σημείωση: Ανήκει επίσης και στα υπεροξείδια.
# 1,3-διοξετάνιο ή **1,1΄-εποξυμεθοξυμεθάνιο** με γραμμικό τύπο 50 px και CAS# 287-50-3.
# Μεθυλοδιοξιράνιο ή **1,1-επιδιοξυαιθάνιο** με γραμμικό τύπο 50 px. Σημείωση: Ανήκει επίσης και στα υπεροξείδια.
# Οξιρανόλη ή **υδροξυοξιράνιο** ή **1,2-εποξυαιθανόλη** με  γραμμικό τύπο 50 px.

Κατηγορία:Αποσαφηνίσεις χημικών τύπων
Κατηγορία:C2
Κατηγορία:Ακόρεστες ενώσεις
Κατηγορία:Οργανικές ενώσεις με οξυγόνο
GeoGebra

Το **GeoGebra**, σύνθεση των λέξεων  (γεωμετρία) και  (άλγεβρα) αποτελεί διαδραστικό λογισμικό γεωμετρίας για εκπαιδευτικούς σκοπούς. Τα περισσότερα τμήματά του αποτελούν ελεύθερο λογισμικό. Το GeoGebra έχει γραφτεί στη γλώσσα Java, που σημαίνει ότι αυτόματα είναι διαθέσιμο για διάφορες πλατφόρμες.

Ο δημιουργός του, Μάρκους Χόενβαρτερ, ξεκίνησε το πρότζεκτ το 2001 στο Πανεπιστήμιο του Σάλτσμπουργκ, συνεχίζοντας στο Πανεπιστήμιο Φλόριντα Ατλάντικ (2006-2008), το Κρατικό Πανεπιστήμιο της Φλόριδας (2008-2009) και πλέον στο Πανεπιστήμιο της Λιντς (Αυστρία) με τη βοήθεια προγραμματιστών και μεταφραστών από όλο τον κόσμο. Το GeoGebra είναι ένα λογισμικό που τρέχει σε όλα τα δημοφιλή λειτουργικά συστήματα (Mac OS X, Windows, Linux, Solaris) είτε ως αυτόνομη εφαρμογή, είτε μέσω ενός περιηγητή ιστού (π.χ. Firefox). Δεν υπάρχουν διαφορετικές εκδόσεις για κάθε υπολογιστή, μια και η εφαρμογή είναι γραμμένη στη γλώσσα Java που έχει αναπτύξει η Sun Microsystems (οι εφαρμογές που είναι γραμμένες σε Java μπορούν να τρέξουν σε όλους τους υπολογιστές, φτάνει να έχουν εγκατεστημένα το περιβάλλον κάτω από το οποίο δουλεύουν, το Java Runtime Environment).

## Δείτε επίσης
* C.a.R.
* Graphmatica
* Kig

## Παραπομπές


## Εξωτερικοί σύνδεσμοι

* GeoGebra Step-by-step Tutorial Series - tutorials για αρχάριους και προχωρημένους χρήστες 
* GeoGebra Institutes - Χάρτης που δείχνει τις θέσεις των GeoGebra Institutes σε όλο τον κόσμο

Κατηγορία:Ελεύθερο λογισμικό
Κατηγορία:Λογισμικό που χρησιμοποιεί GTK+
Κατηγορία:Εκπαιδευτικό λογισμικό
Πανελλήνιο πρωτάθλημα ανώμαλου δρόμου ανδρών 2010

Το Πανελλήνιο πρωτάθλημα ανώμαλου δρόμου ανδρών 2010, διεξήχθη στις 21 Φεβρουαρίου στο Ολυμπιακό κέντρο Ιππασίας Μαρκόπουλου (απόσταση ανδρών 10000μ.). Πρωταθλητής αναδείχθηκε ο Μαγγίνας του Ολυμπιακού, ενώ πρωταθλητής σύλλογος αναδείχθηκε ο Ολυμπιακός.

## Οι 6 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* [Αποτελέσματα](https://web.archive.org/web/20111105123754/http://www.segas.gr/(S(uyridq55w5slzy55yw2y3dvd))/SEGAS/Results.aspx?pagenb=71917) Επίσημος ιστότοπος του ΣΕΓΑΣ
* Ιστότοπος runningnews.gr

Ανδρων
Κατηγορία:Στίβος το 2010
Κατηγορία:Δήμος Μαρκόπουλου Μεσογαίας